## Rješenje Agencije za zaštitu tržišnog natjecanja klasa: UP/I 030-02/2004-01/15, urbroj: 580-02-04-07-06 od 22. srpnja 2004.

### NN 121/2004 (1.9.2004.), Rješenje Agencije za zaštitu tržišnog natjecanja klasa: UP/I 030-02/2004-01/15, urbroj: 580-02-04-07-06 od 22. srpnja 2004.

# AGENCIJA ZA ZAŠTITU TRŽIŠNOG NATJECANJA

2236

Agencija
za zaštitu tržišnog natjecanja, sukladno članku 34. i članku 57. točka 4.
Zakona o zaštiti tržišnog natjecanja (»Narod­ne novine«, broj 122/03), u upravnoj
stvari ocjene koncentracije poduzetnika Konzum Trgovina na veliko i malo d.d.,
sa sjedištem u Zagrebu, M. Čavića 1a, zastupanog po Draganu Munjizi, direktoru,
i Mediator d.o.o., sa sjedištem u Dubrovniku, Komolac bb, zastupanog po Mirku
Obrvanu, direktoru, pokrenutom po zahtjevu poduzetnika Konzum Trgovina na
veliko i malo d.d., temeljem odluke Vijeća za zaštitu tržišnog natjecanja, sa
22. sjednice, održane 22. srpnja 2004. donosi sljedeće

## RJEŠENJE

1.
Ocjenjuje se dopuštenom koncentracija poduzetnika Konzum Trgovina na veliko i
malo d.d., sa sjedištem u Zagrebu, M. Čavića 1a, i Mediator d.o.o., sa
sjedištem u Dubrovniku, Komolac bb.

2.
Poduzetnik Konzum Trgovina na veliko i malo d.d., ob­veznik je plaćanja upravne
pristojbe u iznosu od 255.000,00 kuna. Upravna pristojba uplaćuje se u korist
Državnog proračuna Re­pub­like Hrvatske u roku od osam (8) dana od dana dostave
ovog rješenja.

3. Ovo
rješenje bit će objavljeno u »Narodnim novinama«.

```
Obrazloženje
```

I.
Poduzetnik Konzum Trgovina na veliko i malo d.d. (dalje: Konzum d.d.), sa
sjedištem u Zagrebu, Ulica M. Čavića 1a, zastupan po Draganu Munjizi,
direktoru, Agenciji za zaštitu tržišnog natjecanja (dalje: Agencija) je, 18.
ožujka 2004., dostavio prijavu koncentracije poduzetnika Konzum d.d. i Mediator
d.o.o., sa sjedištem u Dubrovniku, Komolac bb, zastupanog po Mirku Obrvanu.

Prijavu
namjere provedbe koncentracije Konzum d.d. podnio je Agenciji u smislu članka
22. Zakona o zaštiti tržišnog natjecanja (»Narodne novine«, broj 122/03; dalje:
ZZTN), u obliku propisanom člankom 45. ZZTN, i člankom 7. stavak 2. Pravilnika
o načinu vođenja Upisnika o koncentracijama (»Narodne novine«, broj 30/97), a u
svezi s člankom 67. stavak 2. ZZTN.

Nadopuna prijave dostavljena je Agenciji 3. svibnja
2004. godine.

Budući da je iz dostavljene dokumentacije utvrđeno da
su sudionici koncentracije ispunili uvjete propisane člankom 22. stav­kom 4.
točkom 1. i 2. i stavkom 5. ZZTN, te budući da bi provedba koncentracije mogla
imati za posljedicu značajno sprječavanje, ograničavanje ili narušavanje
tržišnog natjecanja na mjerodavnom tržištu trgovine na malo mješovitom robom
pretežno hranom, pićima i higijenskim proizvodima za domaćinstvo u
samoposluživanjima, supermarketima i hipermarketima, na području
Dubrovačko-neretvanske županije, kao i cjelokupnom području Republike Hrvatske,
Agencija je, u smislu članka 26. stavak 3. ZZTN, temeljem odluke Vijeća za
zaštitu tržišnog natjecanja, sa 19. sjednice, održane 1. lipnja 2004.,
donijela, sukladno članku 46. ZZTN, zaključak o pokretanju postupka, klasa:
gornja.

U
postupku ocjene predmetne koncentracije utvrđene su sljedeće činjenice:

Sudionici koncentracije

a) Konzum d.d., upisan u registar Trgovačkog suda u
Zagrebu, pod MBS 080000926, registriran je za velik broj djelatnosti, i to
građevinarstvo, trgovina motornim vozilima; popravak motornih vozila, trgovina
na veliko i posredovanje u trgovini, trgovina na malo u nespecijaliziranim
prodavaonicama, trgovina na malo živežnim namirnicima u specijaliziranim
prodavaonicama, trgovina na malo medicinskim i ortopedskim proizvodima,
ugostiteljstvo, prijevoz robe (tereta) cestom, djelatnost putničkih agencija i
turoperatera, poslovanje nekretninama, iznajmljivanje automobila, promidžba
(reklama i propaganda), uzgoj stoke, peradi i ostalih životinja, proizvodnja
ostalih prehrambenih proizvoda.

Osnovna djelatnost Konzuma
d.d. je trgovina na malo u nespecijaliziranim prodavaonicama, koju djelatnost
obavlja u više od četiri stotine maloprodajnih mjesta, vlasništvu ili zakupu,
te je, prema ukupnom prihodu, najveći poduzetnik koji se bavi navedenom
djelatnošću, na području Republike Hrvatske. Prodavaonice Konzuma d.d.
razvrstane su u tri kategorije, i to male prodavaonice, za svakodnevne kupnje,
Konzum maxi, prodavaonice srednje veličine, te Super Konzum prodavaonice čije
su površine veće od 1000 m2 i
namijenjene za velike tjedne obiteljske kupovine.

Konzum d.d. ima tri
distributivna centra, i to u Zagrebu, Poreču i Splitu, s oko 55.000 m2 skladišnog prostora.
Organiziranom vlastitom distributivnom mrežom, Konzum d.d. svakodnevno obavlja
distribuciju na cijelom području Republike Hrvatske.

U 2002. godini Konzum d.d. je
stekao većinske udjele u temeljnom kapitalu poduzetnika Centar Škojo d.o.o.,
Zagreb, Koop­eracija DAD Mala Neretva d.o.o., Opuzen, i Vidici Shop d.o.o.,
Šibenik, dok je tržišni udjel na području Osječko-baranjske županije, ostvario,
stjecanjem 100 posto udjela u temeljnom kapitalu poduzetnika Alastor d.o.o.,
Osijek.

Stjecanjem većinskih udjela u
temeljnom kapitalu poduzetnika koji obavljaju djelatnost trgovine na malo u
nespecijaliziranim prodavaonicama, kao i temeljem ugovora o zakupu prodajnih
mjesta takvih poduzetnika, Konzum d.d. je u 2003. godini, značajno proširio
svoju maloprodajnu mrežu na sve županije Republike Hrvatske, osim Dubrovačko-neretvanske
i Požeško-slavonske.

Poduzetnik Konzum d.d.
povezano je društvo - član Agrokor koncerna d.d., sa sjedištem u Zagrebu, Trg
Dražena Petrovića 3.

Poslovnu strukturu Agrokor
koncerna d.d. čine tri poslovne grupe:

1.) Poslovna grupa – hrana, u
čijem su sastavu: Agrokor-Zagreb d.o.o., BIH, Agroprerada d.d., Ivanić-grad,
Solana Pag d.d., Pag, Sarajevski kiseljak d.d., BIH, Jamnica d.d., Zagreb, Ledo
d.d., Zagreb, Ledo Čitluk d.o.o., BIH, Irida d.o.o., Daruvar, PIK Vinkovci
d.d., Vinkovci, Zvijezda d.d., Zagreb, Sojara Zadar d.d., Zadar i Mladina d.d.,
Jastrebarsko.

2.) Poslovna grupa – maloprodaja, u čijem su sastavu:
Konzum d.d., Zagreb, Alastor d.o.o., Osijek, i Zvijezda-Distribucijski centar
d.o.o., Zagreb, te

3.) Ostale djelatnosti, u sastavu koje su: Agrokor
trgovina d.d., Zagreb, Agrokor AG, Švicarska, Lovno gospodarstvo Moslavina
d.o.o., Zagreb, Riječka tvornica konopa d.o.o., Rijeka i Kreditna banka Zagreb
d.d., Zagreb.

b) Mediator d.o.o., Dubrovnik, upisan je u registar
Trgo­vačkog suda u Dubrovniku, pod MBS 060017127. Registriran je za velik broj
djelatnosti, kao npr. uzgoj usjeva, vrtnog i ukrasnog bilja, proizvodnja hrane
i pića, građevinarstvo, trgovina motornim vozilima, popravak motornih vozila,
trgovina na veliko i posredovanje u trgovini, trgovina na malo u
nespecijaliziranim prodavaonicama, trgovina na malo kozmetičkim i toaletnim
proizvodima, tekstilom, odjevnim predmetima, obućom i kožnim proizvodima,
namještajem, satovima, sportskom opremom, cvijećem, gorivima, igrama i
igračkama, ugostiteljstvo, prekrcaj tereta i skladištenje i druge.

Osnovna djelatnost tog poduzetnika je trgovina na
malo u nespecijaliziranim prodavaonicama pretežno hranom, pićima i du­hanskim
proizvodima.

U 2003., kao godini koja prethodi koncentraciji, Mediator
d.o.o. osnovnu je djelatnost obavljao u 36 maloprodajnih mjesta, ukupne
površine 6.579 m2,
i to isključivo na području Dubro­vačko-neretvanske županije. Od navedenog
broja maloprodajnih mjesta u vlasništvu Mediatora d.o.o., su tri, dok u
preostalima taj poduzetnik djelatnost obavlja temeljem ugovora o zakupu, ili
pod­zakupu.

Struktura navedenih 36 prodajnih mjesta poduzetnika
Mediator d.o.o. u 2003. bila je sljedeća: 28 samoposluga, 3 supermarketa:, te 1
hipermarket, u kojima je na dan 31. prosinca 2003. bilo zaposleno 392 radnika.

Na dan 7. lipnja 2004., kada je Agencija izvršila
očevid, Media­tor d.o.o., odnosno, Konzum d.d. obavljao je djelatnost u ukupno
dvadeset prodavaonica, dok su preostale zatvorene.

Pravni oblik koncentracije

U
smislu članka 19. stavak 1. točka 2., a u svezi sa stavkom 3. istog članka
ZZTN, pravni oblik predmetne koncentracije je stjecanje kontrole ili
prevladavajućeg utjecaja jednog poduzetnika nad drugim, i to stjecanjem većine
udjela od strane poduzetnika Konzum d.d. u poduzetniku Mediator d.o.o.

Pravni temelj koncentracije

Pravni
temelj koncentracije je Odluka Nadzornog odbora Konzuma d.d. o davanju
prethodne suglasnosti Direktoru Društva za sklapanje ugovora o prijenosu i
kupnji poslovnog udjela društva s ograničenom odgovornošću Mediator d.o.o. za
trgovinu iz Dubrovnika, Komolac bb, upisano pod MBS 060017127 sud­skog registra
pri Trgovačkom sudu u Dubrovniku.

Ugovorom
o prijenosu poslovnog udjela društva Mediator d.o.o. za trgovinu, sklopljenom
10. ožujka 2004., između Mirka Obrvana, kao prenositelja, jedinog vlasnika tri
poslovna udjela poduzetnika Mediator d.o.o., i Konzuma d.d., zastupanog po
Draganu Munjizi, direktoru, Konzum d.d. stekao je sve poslovne udjele, koji
čine 100 posto temeljnog kapitala poduzetnika Mediator d.o.o.

Ukupan godišnji prihod sudionika
koncentracije

Agencija
je, uvidom u dokumentaciju koju je dostavio podnositelj prijave, utvrdila da je
poduzetnik Konzum d.d., u 2003. godini, kao godini koja prethodi koncentraciji
ostvario ukupan prihod u iznosu od 5.776.277.378,78 kuna.

S
obzirom da je isti društvo-član Agrokor koncerna, sa sjedištem u Zagrebu, Trg
D. Petrovića 3, u konkretnom se slučaju, sukladno članku 22. stavak 4. ZZTN,
kao ukupan godišnji prihod svih sudionika koncentracije (u smislu grupe)
uzimaju podaci iz konsolidiranog godišnjeg izvješća Agrokor koncerna za 2003.
godinu. Ukupan prihod Agrokor koncerna u navedenoj je godini iznosio
9.150.620,000,00 kuna.

Poduzetnik
Mediator d.o.o. u istom je razdoblju ostvario ukupni prihod u iznosu od 312.791.395,16
kuna.

Iz
navedenog proizlazi da su sudionici koncentracije ispunili uvjete za obveznu
prijavu koncentracije propisane člankom 22. stavcima 4. i 5. ZZTN, budući da
ukupan prihod svih poduzetnika sudionika koncentracije, ostvaren prodajom robe i/ili
usluga na svjetskom tržištu iznosi najmanje jednu milijardu kuna, u
financijskoj godini koja je prethodila koncentraciji, s time da ukupan prihod
svakog od najmanje dva sudionika koncentracije, ostvaren prodajom robe i/ili
usluga u Republici Hrvatskoj, u istom razdoblju, iznosi najmanje 100.000.000,00
kuna.

Mjerodavno tržište

U
smislu članka 7. stavak 1. ZZTN, mjerodavno tržište Agencija određuje kao
tržište određene robe i/ili usluga koje su predmet obavljanja djelatnosti
poduzetnika na određenom zemljopisnom području.

S
obzirom da oba sudionika koncentracije, ostvaruju najveći dio ukupnog prihoda
od djelatnosti trgovine na malo mješovitom robom pretežno hranom, pićima i
higijenskim proizvodima za domaćinstvo u samoposluživanjima, supermarketima i
hiper­mar­ke­­tima (nespecijaliziranim prodavaonicama), Agencija je, kao
tržište u tzv. proizvodnoj dimenziji, odredila upravo navedenu djelatnost.

Zemljopisno
područje na kojem djeluju sudionici koncentracije određeno je kao područje:

a)
Dubrovačko-neretvanske županije

Poduzetnik
Mediator d.o.o., navedenu djelatnost obavlja isklju­čivo na tom području, dok
je Konzum d.d., prisutan u Pločama gdje ima jednu prodavaonicu.

b)
cjelokupno područje Republike Hrvatske.

Poduzetnik
Konzum d.d., djelatnost trgovine na malo mješo­vitom robom pretežno hranom,
pićima i higijenskim proizvodima za domaćinstvo u samoposluživanjima,
supermarketima i hipermarketima, obavlja na cjelokupnom hrvatskom pod­ručju,
osim u Požeško-slavonskoj županiji, centraliziranim nači­nom poslova­nja.
Stjecanjem udjela u Mediatoru d.o.o., mijenja se tržišni udjel stjecatelja na
tržištu Republike Hrvatske.

Tržišni udjeli sudionika koncentracije

*a)
Prije provedbe koncentracije*

Na
mjerodavnom tržištu Dubrovačko-neretvanske županije prije provedbe predmetne
koncentracije bilo je prisutno osam (8) poduzetnika. Najveći udjel, ostvaren
prema ukupnom prihodu u godini koja prethodi koncentraciji, 2003. godina, držao
je Mediator d.o.o.

Tržišni udjeli poduzetnika –
sudionika koncentracije na mjerodavnom tržištu na područjuDubrovačko-neretvanske
županije, u 2003. godini, prije provedbe koncentracije, prikazani su u Tablici
1.

TABLICA 1.
if !supportLineBreakNewLine
endif

|  |  |  |  |
| --- | --- | --- | --- |
| Naziv poduzetnika | | Prihod bez PDV-a   iz maloprodaje | Tržišni udjeli    (u %) |
| 1. | Mediator d.o.o. | 136.786.488,81 | 36,85 |
| 2. | Kerum d.o.o. | if !supportEmptyParas endif | 20–25 |
| 3. | Getro d.d. | if !supportEmptyParas endif | 10–15 |
| 4. | Pemo Trade d.o.o. | if !supportEmptyParas endif | 10–15 |
| 5. | Studenac d.o.o. | if !supportEmptyParas endif | manje od 10 |
| 6. | Konzum d.d. | 14.494.059,00 | 3,91 |
| 7. | Tommy d.o.o. | if !supportEmptyParas endif | manje od 5 |
| 8. | Mercator – H d.o.o. | if !supportEmptyParas endif | manje od 5 |
| if !supportEmptyParas endif | UKUPNO | 371.158.736,67 | 100,00 |

Izvor: dopisi
poduzetnika; obrada: Agencija, Odjel za ekonomski sustav i analize

Za analizu koncentriranosti mjerodavnog tržišta Agencija je koristila
Herfindahl-Hirschmanov indeks (dalje: HHI), i pokazatelj koncentriranosti, tzv.
concentration ratio (CR).

HHI je mjerilo za izračun koncentriranosti tržišta
koji se izračunava zbrajanjem kvadrata tržišnih udjela svih poduzetnika
prisutnih na mjerodavnom tržištu. HH indeks nije odlučujući element za
donošenje odluke o dopuštenosti pojedine koncentracije, već element prve faze
procjene u odnosu na sveobuhvatnu analizu koncentracije.

Na konkretnom je mjerodavnom tržištu HHI, prije
provedbe koncentracije, iznosio 2.184,83 iz čega proizlazi da je ovo tržište
početno visoko koncentrirano.

Tržišta na kojima HHI iznosi između 1.000 i 1.800
smatraju se umjereno koncentriranima, a ona na kojima iznosi preko 1.800
bodova, visoko koncentriranima.

Pokazatelj koncentriranosti (CR2) za prva dva
poduzetnika iznosio je 56,69, dok je pokazatelj koncentriranosti (CR4) za prva
četiri poduzetnika iznosio 86,36, te se može zaključiti da se ovo tržište ne
smatra vrlo konkurentnim.

b) Tržišni udjeli poduzetnika–sudionika
koncentracije, te ostalih poduzetnika koji djeluju na mjerodavnom tržištu
trgovine na malo mješovitom robom, pretežno hranom, pićima i higijenskim
proizvodima za domaćinstvo, na područjuRepublike Hrvat­ske, kao godini
prijeprovedbe predmetne koncentracije, prikazani su u Tablici 2:

Tablica 2.

|  |  |  |  |  |
| --- | --- | --- | --- | --- |
| Naziv poduzetnika | | Ukupni prihodi | | Tržišni udjel  (u %) |
| pojedinačno | na nivou Grupe (s  povezanim društvima) |
| 1. | KONZUM Grupa |  | 3.942.621.021,00 | 26,04 |
|  | 1.1. KONZUM d.d. | 3.679.927.237,00 |  | 24,31 |
|  | 1.2. ALASTOR d.o.o. | 207.326.626,00 |  | 1,37 |
|  | 1.3. JAPETIĆ d.d. | 55.367.158,00 |  | 0,37 |
| 2. | GETRO d.d. |  |  | 10-15 |
| 3. | CBA grupa |  |  | 10-15 |
|  | BAKMAZ d.o.o. |  |  |  |
|  | BILJEMERKANT d.o.o. |  |  |  |
|  | BOSO d.o.o. |  |  |  |
|  | JOLLY J.B.S. d.o.o. |  |  |  |
|  | MINACO d.o.o. |  |  |  |
|  | PEMO TRADE d.o.o. |  |  |  |
|  | TRGOHIT d.o.o. |  |  |  |
|  | STUDENAC d.o.o. |  |  |  |
|  | ERA TORNADO d.o.o. |  |  |  |
|  | TRGONOM d.o.o. |  |  |  |
|  | TRGOVINA KRK d.d. |  |  |  |
| 4. | BILLA d.o.o. |  |  | 5-10 |
| 5. | KAUFLAND HRVATSKA k.d. |  |  | ma­nje od 5 |
| 6. | KERUM d.o.o. |  |  | ma­nje od 5 |
| 7. | MERCATOR – H d.o.o. |  |  | ma­nje od 5 |
| 8. | KTC d.o.o. |  |  | ma­nje od 5 |
| 9. | ULTRA grupa |  |  | ma­nje od 5 |
|  | GAVRANOVIĆ d.o.o. |  |  |  |
|  | LONIA d.d. |  |  |  |
|  | SONIK d.o.o. |  |  |  |
|  | METSS d.o.o. |  |  |  |
|  | TRGOCENTAR d.o.o. Zabok |  |  |  |
|  | TRGOSTIL d.d. |  |  |  |
| 10. | PLODINE d.o.o. Rijeka |  |  | ma­nje od 5 |
| 11. | TOMMY d.o.o. |  |  | ma­nje od 5 |
| 12. | HIPERMARKETI COOP d.o.o. |  |  | ma­nje od 5 |
| 13. | DINOVA – DIONA d.o.o. |  |  | ma­nje od 5 |
| 14. | BRODOKOMERC NOVA d.o.o. |  |  | ma­nje od 5 |
| 15. | PRESOFLEX d.o.o. |  |  | ma­nje od 5 |
| 16. | MEDIATOR d.o.o. |  | 170.213.191,60 | 1,12 |
| 17. | PREHRANA TRGOVINA d.d. |  |  | ma­nje od 5 |
| 18. | TRGOCENTAR d.d. Virovitica |  |  | ma­nje od 5 |
| 19. | ŽITNJAK d.d. |  |  | ma­nje od 5 |
| 20. | UNION d.d. |  |  | ma­nje od 5 |
| 21. | VRUTAK d.o.o. |  |  | ma­nje od 5 |
| 22. | ROTO – PROMET d.o.o. |  |  | ma­nje od 5 |
| 23. | ALFADINAMIC d.o.o. |  |  | ma­nje od 5 |
| 24. | SISAČKI ROBNI CENTAR d.o.o. |  |  | ma­nje od 5 |
| 25. | DOVER d.o.o. |  |  | ma­nje od 5 |
| 26. | CVITANOVIĆ d.o.o. |  |  | ma­nje od 5 |
| UKUPNO: | |  | 15.138.425.381,35 | 100,00 |

Izvor: dopisi poduzetnika; obrada: AZTN, Odjel za ekonomski sustav i analize

Na
konkretnom je mjerodavnom tržištu HHI, prije provedbe koncentracije HH indeks
iznosio 1.176 bodova i manji je od 1.800 bodova, te je riječ o umjereno koncentriranom
tržištu.

Prije
provedbe koncentracije koju Agencija ocjenjuje u ovom postupku, prema kriteriju
ukupnog prihoda, ostvarenog u mjerodavnoj godini, Konzum d.d. imao je 27,17
posto udjela na mjerodavnom tržištu, što je dvostruko više od njegovog prvog
sljedećeg konkurenta, čiji je tržišni udjel iznosio 13,78 posto. CBA grupa,
koju čini jedanaest (11) poduzetnika, u isto je vrijeme na mjerodavnom tržištu,
imala udjel nešto veći od 11 posto, dok su tržišni udjeli svih drugih
poduzetnika bili manji od 10 posto.

HH
indeks, koji je u tom razdoblju iznosio 1,175,76 bodova, pokazuje da je riječ o
umjereno koncentriranom tržištu.

Pokazatelj
koncentriranosti (CR2) za prva dva poduzetnika iznosio je 27,16, dok je
pokazatelj koncentriranosti (CR4) za prva četiri poduzetnika iznosio 52,54, te
se može zaključiti da se ovo tržište ne smatra vrlo konkurentnim.

*b)
Nakon provedbe koncentracije*

Provedbom
ove koncentracije Konzum d.d. preuzeo je 34,48 posto tržišnog udjela Mediatora d.o.o.,
te sada, sa 38,13 posto tržišnog udjela ima vodeći položaj na mjerodavnom
tržištu trgovine na malo mješovitom robom, pretežno hranom, pićima i
higijenskim proizvodima za domaćinstvo, na područjuDubro­vač­ko-neretvanske
županije.

Tržišni udjeli poduzetnika na mjerodavnom tržištu,nakon provedbe koncentracije, prikazani su u Tablici 3:

TABLICA 3.
if !supportLineBreakNewLine
endif

|  |  |  |  |
| --- | --- | --- | --- |
| Naziv poduzetnika | | Prihod bez PDV-a   iz maloprodaje | Tržišni udjeli    (u %) |
| 1. | Konzum d.d.   + Mediator d.o.o. | 151.280.547,81 | 38,13 |
| 2. | Kerum d.o.o. | if !supportEmptyParas endif | 20–25 |
| 3. | Getro d.d. | if !supportEmptyParas endif | 10–15 |
| 4. | Pemo Trade d.o.o. | if !supportEmptyParas endif | 10–15 |
| 5. | Studenac d.o.o. | if !supportEmptyParas endif | manje od 5 |
| 6. | Tommy d.o.o. | if !supportEmptyParas endif | manje od 5 |
| 7. | Mercator – H d.o.o. | if !supportEmptyParas endif | manje od 5 |
| if !supportEmptyParas endif | UKUPNO | 396.742.619,91 | 100,00 |

Izvor: dopisi poduzetnika;
obrada: Agencija, Odjel za ekonomski sustav i analize

HH indeks nakon provedbe koncentracije na mjerodavnom tržištu
Dubrovačko-neretvanske županije povećao se na 2.436,74 bodova, te je i dalje riječ
o početno visoko koncentriranom tržištu.

CR2 za
prva dva poduzetnika s najvećim tržišnim udjelima, Mediator d.o.o., i Kerum
d.o.o., sada iznosi 60,36, dok istovremeno, CR4 iznosi 90,01, iz čega zaključno
proizlazi da ovo tržište nije dovoljno konkurentno.

Na
području Republike Hrvatske, nakonprovedbe predmetne koncentracije,
tržišni udjeli poduzetnika – sudionika koncentraci­je, te njihovih konkurenata
na mjerodavnom tržištu trgovine na malo mješovitom robom, pretežno hranom, pićima
i higijenskim proizvodima za domaćinstvo, prikazani u Tablici 4, nisu se zna­čaj­nije
promijenili.

Poduzetnik
Konzum d.d., uz povećanje od 1,26 posto udjela, koliko je iznosio udjel
Mediatora d.o.o., i dalje ima dvostruko veći tržišni udjel od prvog sljedećeg
konkurenta. Udjeli konkurenata ostali su isti.

Tablica
4.

|  |  |  |  |  |  |
| --- | --- | --- | --- | --- | --- |
| Naziv poduzetnika | | Ukupni prihodi | | Tržišni udjel  (u %) |  |
| pojedinačno | na nivou Grupe (s  povezanim društvima) | if !supportEmptyParas endif |
| if !supportEmptyParas endif |
| 1. | KONZUM Grupa i Mediator d.o.o. |  | 4.112.834,212,60 | 27,17 |  |
|  | 1.1. KONZUM d.d. | 3.679.927.237,00 |  | 24,31 |  |
|  | 1.2. ALASTOR d.o.o. | 207.326.626,00 |  | 1,37 |  |
|  | 1.3. JAPETIĆ d.d. | 55.367.158,00 |  | 0,37 |  |
| 2. | GETRO d.d. |  |  | 10-15 |  |
| 3. | CBA grupa |  |  | 10-15 |  |
|  | BAKMAZ d.o.o. |  |  |  |  |
|  | BILJEMERKANT d.o.o. |  |  |  |  |
|  | BOSO d.o.o. |  |  |  |  |
|  | JOLLY J.B.S. d.o.o. |  |  |  |  |
|  | MINACO d.o.o. |  |  |  |  |
|  | PEMO TRADE d.o.o. |  |  |  |  |
|  | TRGOHIT d.o.o. |  |  |  |  |
|  | STUDENAC d.o.o. |  |  |  |  |
|  | ERA TORNADO d.o.o. |  |  |  |  |
|  | TRGONOM d.o.o. |  |  |  |  |
|  | TRGOVINA KRK d.d. |  |  |  |  |
| 4. | BILLA d.o.o. |  |  | 5-10 |  |
| 5. | KAUFLAND HRVATSKA k.d. |  |  | ma­nje od 5 |  |
| 6. | KERUM d.o.o. |  |  | ma­nje od 5 |  |
| 7. | MERCATOR – H d.o.o. |  |  | ma­nje od 5 |  |
| 8. | KTC d.o.o. |  |  | ma­nje od 5 |  |
| 9. | ULTRA grupa |  |  | ma­nje od 5 |  |
|  | GAVRANOVIĆ d.o.o. |  |  |  |  |
|  | LONIA d.d. |  |  |  |  |
|  | SONIK d.o.o. |  |  |  |  |
|  | METSS d.o.o. |  |  |  |  |
|  | TRGOCENTAR d.o.o. Zabok |  |  |  |  |
|  | TRGOSTIL d.d. |  |  |  |  |
| 10. | PLODINE d.o.o. Rijeka |  |  | ma­nje od 5 |  |
| 11. | TOMMY d.o.o. |  |  | ma­nje od 5 |  |
| 12. | HIPERMARKETI COOP d.o.o. |  |  | ma­nje od 5 |  |
| 13. | DINOVA – DIONA d.o.o. |  |  | ma­nje od 5 |  |
| 14. | BRODOKOMERC NOVA d.o.o. |  |  | ma­nje od 5 |  |
| 15. | PRESOFLEX d.o.o. |  |  | ma­nje od 5 |  |
| 16. | PREHRANA TRGOVINA d.d. |  |  | ma­nje od 5 |  |
| 17. | TRGOCENTAR d.d. Virovitica |  |  | ma­nje od 5 |  |
| 18. | ŽITNJAK d.d. |  |  | ma­nje od 5 |  |
| 19. | UNION d.d. |  |  | ma­nje od 5 |  |
| 20. | VRUTAK d.o.o. |  |  | ma­nje od 5 |  |
| 21. | ROTO – PROMET d.o.o. |  |  | ma­nje od 5 |  |
| 22. | ALFADINAMIC d.o.o. |  |  | ma­nje od 5 |  |
| 23. | SISAČKI ROBNI CENTAR d.o.o. |  |  | ma­nje od 5 |  |
| 24. | DOVER d.o.o. |  |  | ma­nje od 5 |  |
| 25. | CVITANOVIĆ d.o.o. |  |  | ma­nje od 5 |  |
| UKUPNO: | |  | 15.138.425.381,35 | 100,00 |  |

Izvor: dopisi poduzetnika;
obrada: Agencija, Odjel za ekonomski sustav i analize

Nakon
provedbe koncentracije HH indeks neznatno se pove­ćao, te iznosi 1.234 bodova.
S obzirom da je i nadalje manji od 1.800 bodova, riječ je o umjereno
koncentriranom tržištu.

CR2 za
prva dva poduzetnika s najvećim tržišnim udjelima iznosi 40,95, dok CR4, za
prva četiri poduzetnika iznosi 58,64, što upućuje da se isto tržište ne može
smatrati vrlo konkurentnim.

Izvješće Uprave kojim se koncentracija pravno
i gospodarski obrazlaže

Cilj dugoročne
poslovne strategije Konzuma d.d. je biti najveći maloprodajni lanac na
mjerodavnom tržištu trgovine na malo mješovitom robom, pretežno hranom, pićima
i higijenskim proizvodima za domaćinstvo u Republici Hrvatskoj, koji djeluje na
cjelokupnom njenom području. Stjecanje udjela u poduzetniku Mediator d.o.o.,
omogućava Konzumu d.d., značajnije poslovanje na području
Dubrovačko-neretvanske županije, jer zemljopisni položaj Dubrovnika i okolice
ne omogućava poslovanje u nekoliko prodavaonica manje površine. S obzirom na
standarde poslovanja poduzetnika Konzum d.d., za pretpostaviti je, da će
navedena koncentracija pridonijeti podizanju kvalitete na mjerodavnom tržištu u
tom dijelu Republike Hrvatske.

Opis i obrazloženje očekivanih pogodnosti
koncentracije

Sa
stanovišta interesa potrošača, obrazložio je Konzum d.d., predmetna je
koncentracija provedena radi unapređenja distribucije robe, skraćivanja
tijekova distribucije robe, kao i poboljšanja opskrbe tržišta i proširenja
asortimana, u maloprodaji i veleprodaji, što će se postići objedinjavanjem
nabave roba putem suvremenog distribucijskog centra Konzuma d.d. u Zagrebu, te
dalj­njim tehnološkim razvitkom distribucije. Kupci će, na taj način, imati
kvalitetniju i bržu uslugu, te pogodnosti snižavanja cijena proizvoda.

Ovom
koncentracijom, navodi Konzum d.d., povećat će se natjecateljska snaga tog
poduzetnika, jer će se okrupnjavanjem poduzetnika čija je djelatnost trgovina
na malo mješovitom robom pretežno hranom, pićima i higijenskim proizvodima za
domaćinstvo, stvoriti uvjeti za opstanak na tržištu na koje sve više ulaze
inozemni poduzetnici.

Vijeće
za zaštitu tržišnog natjecanja (dalje: Vijeće) na 22. je sjednici, održanoj 22.
srpnja 2004., sukladno ovlastima iz članka 34., 35. stavak 1. točke 2. i 5.
ZZTN, razmatralo predmetnu koncentraciju, te ocijenilo da u konkretnom slučaju
nije riječ o zabranjenoj koncentraciji, u smislu odredbe članka 18. ZZTN.

Iako se
provedbom ove koncentracije stvara novi položaj podu­zetnika Konzum d.d. na
mjerodavnom tržištu Dubrovačko-ne­retvanske županije, stjecatelj, »stupanjem u
čizme« Mediatora d.o.o., samo preuzima 34,48 posto tržišnog udjela tog
poduzetnika, koji je ovaj imao u godini koja prethodi provedbi koncentracije.
Tržišni udjel Konzuma d.d. povećao se, s dotadašnjih 3,65 posto, te sada iznosi
38,13 posto.

Po
ocjeni Vijeća, takav tržišni udjel stjecatelja na mjerodavnom tržištu neće
utjecati na sprječavanje, ograničavanje ili narušavanje tržišnog natjecanja.

Vijeće
je, prilikom ocjene predmetne koncentracije, također, uzelo u obzir činjenicu
da je u šest mjeseci 2004., zatvoreno 16 prodavaonica Mediatora d.o.o., odnosno
iste su prestale s radom, te je tržišni udjel Konzuma d.d., u vrijeme donošenja
odluke, znatno manji, dok je istovremeno tržište otvoreno za ulazak novih
takmaca.

Prilikom
ocjene predmetne koncentracije, Vijeće je uzelo u obzir i trend pada ukupnog
prihoda, za trogodišnje razdoblje (od 2001. do 2003. godine) poduzetnika
Mediator d.o.o.

Naime,
u 2003. godini, u odnosu na 2002., ukupan se prihod tog poduzetnika smanjio za
12,2 posto, dok se u 2002. godini, u odnosu na 2001., ukupan prihod smanjio za
3,31 posto.

Iz
navedenog proizlazi da se ulaskom novih takmaca na mjerodavno tržište mijenja
položaj i udjel poduzetnika Mediator d.o.o. Pokazatelj navedenoga je udjel
Mediatora d.o.o. koji je u 2002. godini, kada su na mjerodavnom tržištu
Dubrovačko-neretvanske županije bila prisutna četiri poduzetnika, iznosio 59,02
posto, dok je isti, kako je navedeno u 2003., s osam prisutnih poduzetnika,
iznosio 34,48 posto, što je dokaz dinamičnosti tržišta.

Zbog takvoga bi pada ukupnog prihoda, kao i pada
udjela na mjerodavnom tržištu, moguća posljedica bila nestanak tog poduzetnika
s mjerodavnog tržišta.

Isto tako, bilo koji drugi poduzetnik, a ne samo
stjecatelj u konkretnom slučaju, stjecanjem udjela u temeljnom kapitalu
poduzetnika Mediator d.o.o., stekao bi i dotadašnji udjel tog poduzetnika na
mjerodavnom tržištu.

Također, karakteristike mjerodavnog tržišta trgovine
na malo mješovitom robom, pretežno hranom, pićima i higijenskim proiz­vodima za
domaćinstvo su dinamičnost, otvorenost, te dobra strukturiranost.

Isto tako, s obzirom da je riječ o turističkoj
regiji, provedba predmetne koncentracije pridonosi poboljšanju i povećanju
ponude asortimana.

Konzum d.d. provedbom ove koncentracije povećava svoj
udjel i na mjerodavnom tržištu trgovine na malo mješovitom robom, pretežno
hranom, pićima i higijenskim proizvodima za domaćinstvo na području Republike
Hrvatske, te njegov udjel iznosi 27,17 posto.

S
obzirom na navedeno predmetnu je koncentraciju Vijeće, u smislu odredbe članka
26. ZZTN, ocijenilo dopuštenom, kako je odlučeno u točki 1. izreke ovoga
rješenja.

II.
Rješenje Agencije o ocjeni dopuštenosti koncentracije podliježe naplati
upravnih pristojbi, sukladno odredbi članka 2. stavak 1. Zakona o upravnim
pristojbama (»Narodne novine«, broj 8/96), te članka 14. točke 18., pod
nazivom: »Pristojbe za zaštitu tržišnog natjecanja«, Zakona o izmjenama i
dopunama Zakona o upravnim pristojbama (»Narodne novine«, broj 131/97), tarifni
broj 106. točka 1., i tarifni broj 107. točka 1.

Sukladno odredbi članka 1. točke 1. Uredbe o izmjeni
tarife Zakona o upravnim pristojbama (»Narodne novine«, broj 116/00), plaća se
upravna pristojba u iznosu od 250.000,00 kn.

Iznos iz točke 2. izreke ovoga rješenja (5.000,00
kuna na ime tarifnog broja 106. točka 1. i 250.000,00 kuna na ime tarifnog
broja 107. točka 1.)uplaćuje seu koristDržavnog
proračuna Republike Hrvatskeu roku od osam (8) dana od dana dostave rješenja,
na račun broj: 1001005-1863000160 poziv na broj: 24/5002 – (navesti MB), kako
je odlučeno u točki 2. izreke ovoga rješenja.

Pristojbeni obveznik dužan je dokaz o izvršenoj
uplati uprav­ne pristojbe dostaviti Agenciji bez odgode, a najkasnije u roku od
osam (8) dana od izvršene uplate, pozivom na broj, klasa: UP/I
030-02/2004-01/15. U protivnom će Agencija pokrenuti postupak prisilne naplate
upravne pristojbe od pristojbenog obveznika, poduzetnika Konzum d.d.

III. Na temelju članka 59. stavak 1. ZZTN, rješenja
Agencije objavljuju se u »Narodnim novinama«, kako je odlučeno u točki 3.
izreke ovoga rješenja.

Uputa o pravnom lijeku

Ovo je
rješenje konačno u upravnom postupku. Protiv ovoga rješenja nije dopuštena
žalba, ali nezadovoljna stranka može, sukladno odredbi članka 58. ZZTN,
pokrenuti upravni spor pred Upravnim sudom Republike Hrvatske u roku od
trideset (30) dana od dana dostave ovoga rješenja.

Klasa: UP/I
030-02/2004-01/15
Urbroj: 580-02-04-07-06
Zagreb, 22. srpnja 2004.

Predsjednica
Vijeća za zaštitu tržišnog natjecanja  **Olgica** **Spevec****,** v. r.

if !supportEmptyParas endif

if !supportEmptyParas endif

Rješenje, NN 121/2004-2236
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)